text: ব্রুস অ্যালান বয়েটলার () একজন মার্কিন অনাক্রম্যবিজ্ঞানী এবং বংশাণুবিজ্ঞানী। তিনি  
  ফরাসি বিজ্ঞানী জ্যুল অফমানের সাথে যৌথভাবে ২০১১ সালের চিকিৎসাবিজ্ঞানে নোবেল পুরস্কারের অর্ধাংশ লাভ করেন। অফমান ও বয়েটলার "সহজাত অনাক্রম্যতার সক্রিয়করণ সংক্রান্ত আবিষ্কারের" জন্য এই পুরস্কার লাভ করেন। অন্যদিকে পুরস্কারের বাকি অর্ধাংশ রালফ স্টাইনম্যানকে প্রদান করা হয় কেননা তিনি বৃক্ষসদৃশ (ডেনড্রিটিক) কোষ আবিষ্কার করেন এবং অভিযোজনশীল অনাক্রম্যতায় এর ভূমিকা নিয়ে গুরুত্বপূর্ণ গবেষণা করেন।
  
  জীবনী 
  বয়েটলার ইউনিভার্সিটি অব ক্যালিফোর্নিয়া, সান ডিয়েগো থেকে ১৯৭৬ সালে স্নাতক উপাধি লাভ করেন। তিনি ১৯৭৭ সালে শিকাগো বিশ্ববিদ্যালয়ের চিকিৎসা বিদ্যালয়ে ভর্তি হন এবং ১৯৮১ সালে ডক্টর অব মেডিসিন উপাধি অর্জন করেন। ১৯৮৫ সালে রকাফেলার বিশ্ববিদ্যালয়ে সহকারী অধ্যাপক নিযুক্ত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:মার্কিন বিজ্ঞানী
  বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
title: ব্রুস বয়েটলার